Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 1082/13/8808	Rožňava, 20.1.2014
EEČ : 2-67-22-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 04.09.2013 v čase okolo 18.00 h v katastrálnom území obce XXXXX, okres XXXXX, v lokalite zv. Pod Hájom, z parcely č. 502/51, z pozemku, ktorý patrí do poľnohospodárskeho pôdneho fondu, spoločne po vzájomnej dohode, odcudzili 230 klasov kukurice, čím poškodenému súkromne hospodáriacemu roľníkovi XXXXX spôsobili škodu vo výške 115 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta Obvodného oddelenia PZ v XXXXX sp. zn. ORP-935/ŠT-RV-2013 zo dňa 10.11.2013, bolo začaté trestné stíhanie a súčasne vznesené obvinenie XXXXX, ml. XXXXX a ml. XXXXX za v spolupáchateľstve podľa § 20 Tr. zák. prečin krádeže podľa § 212 ods. 2 písm. d) Tr. zák., v podstate na tom skutkovom základe, ako je to uvedené vo výrokovej časti tohto uznesenia.  
	Obvinené XXXXX, XXXXX a XXXXX sa k spáchaniu skutku, za ktorý sú stíhané, v celom rozsahu priznali. Svoje konanie oľutovali. Na svoju obhajobu uviedli, že kukuricu chceli nazbierať ako krmivo pre domáce zvieratá. Kukurica bola vrátená poškodenému. Vyjadrili súhlas s podmienečným zastavením trestného stíhania. 
	Svedok - poškodený XXXXX vo svojej výpovedi uviedol, že pozemok patrí do poľnohospodárskeho pôdneho fondu. Bola mu odcudzená kukurica v hodnote 115 €. Náhradu škody si neuplatňuje, pretože kukuričné klasy mu boli vrátené. 
	Z výpovedí svedkýň XXXXX, XXXXX, rozsudku Okresného súdu XXXXX, sp. zn. 7 P/264/2007  zo dňa 06.09.2007, fotodokumentácie, odborného vyjadrenia, fotokópie mapy, výpisu z katastra nehnuteľností, nájomných zmlúv, ako aj z ďalších dôkazov vo vyšetrovacom spise, vyplývajú už uvedené skutočnosti.
Obvinené sú z miesta trvalého bydliska dobre hodnotené. V registri trestov záznam nemajú. 
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinené XXXXX, XXXXX a XXXXX spáchali v spolupáchateľstve podľa § 20 Tr. zák. prečin krádeže podľa § 212 ods. 2 písm. d) Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinené sa k spáchanému činu priznali, svoje konanie oľutovali a vyjadrili súhlas s prípadným podmienečným zastavením trestného stíhania proti svojej osobe. Odcudzené veci - klasy kukurice - vrátili poškodenému.  
Vzhľadom na vyššie uvedené  bolo dôvodné postupovať podľa § 216 ods. 1, ods. 2 Tr. por., t. j. podmienečne zastaviť trestné stíhanie proti obvineným XXXXX XXXXXj, ml. XXXXX a ml. XXXXX, a určená im bola skúšobná doba v trvaní 12 (dvanásť) mesiacov, každej samostatne, čo s prihliadnutím na ich doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor